ગુજરાત સરકારે કડકમાં કડક એક્શ લીધા છે. ગુજરાતમાં અશાંતિ ફેલાવવા કોંગ્રેસનો ઈરાદો ખતરનાક છે. તેમ પ્રદેશ ભાજપના પ્રવક્તાએ જણાવ્યુ છે. ૧૧મી જૂલાઈના રોજ દલિતો ઉપર દમનની આ ઘટના સંદર્ભે પ્રવક્તાએ ઉમેર્યુ હતુ કે, અમારી સરકારે આ બનાવને ગંભીરતાથી લઈને તરત જ કાર્યવાહી કરી છે. અત્યાર સુધીમાં ૧૬ આરોપીઓની ધરપકડ કરી છે. ૪ પોલીસને સસ્પેન્ડ કર્યા છે અને ભોગ બનેલા ચારેય યુવાનોને એક-એક લાખ એમ કુલ ચાર લાખની સહાય પણ આપી છે. કોંગ્રેસ જુઠ્ઠું બોલીને પોતાનો રાજકિય રોટલો શેકવાનો હિન પ્રયાસ કરે છે. ૨૦ વર્ષથી સત્તા વગર તડફડતી કોંગ્રેસને ગુજરાતની શાંતિ આંખના કણાની જેમ ખુંચે છે. આથી, જ્ઞાતિ-જ્ઞાતિ વચ્ચે વૈમનસ્ય ઊભૂ કરાવે છે.